b'\n_START_ARTICLE_\nEvald Rink\n_START_PARAGRAPH_\nEvald Rink (23. juuli 1916 Undla vald Virumaa \xe2\x80\x93 14. august 2015 Kensington, Maryland, USA) oli Eesti ajaloolane ja bibliograaf.\n_START_SECTION_\nElulugu\n_START_PARAGRAPH_\nEvald Rink oli talupidaja poeg._NEWLINE_Ta l\xc3\xb5petas 1935. aastal Rakvere \xc3\x9chisg\xc3\xbcmnaasiumi ja 1944. aastal Tartu \xc3\x9clikooli ajaloo osakonna; aastatel 1940\xe2\x80\x931944 oli ta Riigi Keskarhiivi arhivaar ja osakonnajuhataja. _NEWLINE_Tartus astus Evald Rink Eesti Yli\xc3\xb5pilaste Seltsi Veljesto liikmeks. Seal sai tutvus ta oma tulevase abikaasa Hildegard Rometiga (s\xc3\xbcnd. 25. oktoobril 1915 Narvas), kellega 2011. aastal p\xc3\xbchitseti 70. pulma-aastap\xc3\xa4eva. _NEWLINE_Asunud 1944. aastal Saksamaale, oli ta 1945. aastal Leipzigi \xc3\x9clikooli raamatukogus bibliograaf, \xc3\xb5ppis aastatel 1945\xe2\x80\x931946 Frankfurdi \xc3\x9clikoolis, oli aastatel 1945\xe2\x80\x931947 ajaloo\xc3\xb5petaja eesti g\xc3\xbcmnaasiumis Wiesbadenis ja Kasselis, 1945\xe2\x80\x931949 USA tsooni eestlaste keskesinduse b\xc3\xbcroo juhataja. _NEWLINE_1949. aastast elas ta USA-s, kus oli aastatel 1956\xe2\x80\x931981 Hagley Muuseumi Ameerika tehnoloogia, t\xc3\xb6\xc3\xb6stuse ja majanduse arengule keskendunud raamatukogus kataloogija, 1961. aastast tr\xc3\xbckiste osakonna juhataja._NEWLINE_Raamatukogundusmagister (1956, Rutgersi \xc3\x9clikool, New Jersey). _NEWLINE_Evald Rink on olnud Seabrooki Eesti Seltsi ning E.E.L.K. Seabrooki koguduse \xc3\xbcks asutajatest ja juhatuse liige. _NEWLINE_Aastatel 1963\xe2\x80\x932001 oli ta E.E.L.K. Philadelphia koguduse esimees.\n_START_SECTION_\nTeadust\xc3\xb6\xc3\xb6\n_START_PARAGRAPH_\nUurimisvaldkond: Ameerika varasemate, eriti tehnikaalaste tr\xc3\xbckiste ajalugu. Toimetanud \xc3\xbclevaateteose "DP-kroonika: eesti pagulased Saksamaal 1944\xe2\x80\x931951" (Lakewood, New Yersey, 1999). Artikleid tr\xc3\xbckiasjanduse ajaloost ning tehnikakirjanduse bibliograafiaid.'